[ca] Les xarxes de comunicacions són un element essencial que ens permeten avui en dia estar interconnectats a escala mundial des de qualsevol lloc i amb qualsevol classe de dispositiu. Habitualment per accedir a la xarxa més coneguda, Internet, es contracta un servei d'accés a Internet per cable (DSL, FTTH, etc.) a uns dels molts proveïdors (Internet Service Provider, ISP) existents, que s'encarregarà d'instal·lar tot l'equipament necessari per connectar-nos a la xarxa. Les xarxes per ràdio, basades en la radiofreqüència com a medi de transmissió són una alternativa que es caracteritzen per la seva capacitat per fer arribar connexions a ubicacions remotes on no hi ha o no es pot instal·lar un medi de transmissió físic i per la reducció de costos pel fet de no necessitar cablejat en la infraestructura física. Aquest treball es fixa en un tipus concret d'aquestes xarxes, les xarxes comunitàries. La principal característica d'aquestes xarxes és que els usuaris són els responsables de la instal·lació i del manteniment de tota la infraestructura de xarxa que es requereix. L'estudi en concret se centra en GuifiSants, una xarxa mesh ubicada al barri de Sants (Barcelona) i que té com principal objectiu portar i posar a disposició dels veïns i veïnes del barri l'accés a la xarxa guifi·net. El punt principal d'interès és analitzar com ha crescut la xarxa, on els mateixos usuaris de manera arbitrària, segons criteris, interessos i coneixements propis han instal·lat noves antenes a la xarxa. Principalment es realitzarà una revisió de l'assignació de canals 802.11n de la xarxa amb l'objectiu de determinar si l'assignació arbitraria establerta pels usuaris és òptima i les antenes es troben correctament connectades o si pel contrari té un impacte negatiu a la xarxa. En el transcurs del projecte també veurem quines són les característiques principals d'aquest tipus de xarxa, verificacions de rendiment i propostes de millores.

[en] Communication networks are an essential element that allow us today to be interconnected on a global scale from anywhere and with any kind of device. Usually to access the best-known network, the Internet, an Internet access service is hired from one of the many existing providers (Internet Service Provider (ISP)), which will be responsible for installing all the necessary equipment (DSL, FTTH, etc.) to connect to the network. Radio networks, based on radio frequency as a transmission medium, are an alternative that are characterized by their ability to reach connections to remote locations where it is not possible to install a physical transmission medium and by reducing costs due to the fact that not need wiring in the physical infrastructure. This work focuses on a specific type of these networks, community networks. The main characteristic of these networks is that the users are responsible for the installation and maintenance of all the required network infrastructure. The study focuses on GuifiSants, a mesh network located in the Sants neighborhood (Barcelona) and the main objective is to give access to the guifi · net network to residents of the neighborhood. The point of interest is to analyze how the network has grown, considering that the same users arbitrarily, according to their own criteria, interests and knowledge, have installed new antennas on the network. Mainly, a review of the 802.11n network channel allocation will be carried out in order to determine if the arbitrary allocation established by the users is optimal and the antennas are correctly connected or if, on the contrary, it has a negative impact on the network. During the course of the project we will also see what are the main characteristics of this type of network, performance checks and proposals for improvements.